Servo de radio kaj televido de la Islama Respubliko Irano

La Servo de radio kaj televido de la Islama Respubliko Irano - perse جمهوری اسلامی ایران, latinliterigite Sazmân-e Seda-o-sima-je Ĝomhuri-je Eslâmi-je Irân, laŭvorte "Servo de voĉo kaj vidaĵo de la Islama Respubliko Irano") aŭ pli mallonge Seda o Sima perse صدا و سیما, laŭvorte voĉo kaj vidaĵo, post la irana revolucio de 1979 estas la ŝtata institucio pri disvastigo de revolucie pozitiva radio kaj televido en Irano. Post la irana revolucio la islamisto kaj politikisto Ali Lariĝani estis unu el la administrantoj de la «Servo voĉo kaj vidaĵo» kaj en 1982 li iĝis la ĉefo de tiu. De 1994 ĝis 2004 li denove estris tiun organizaĵon. Dum sia 10-jara estrado Ali Lariĝani grave plifortigis kaj evoluigis ĝin. La kvanto de ŝtataj televidkanaloj kreskis de 2 al 7, kaj la kvanto de radiostacioj atingis 13. Ali Lariĝani krome fondis gazeton, kiu iĝis la plej multeldonkvanta en la lando, kaj ŝtatan kinokompanion. En 2003 li lanĉis du arablingvajn televidkanalojn — al-Alam kaj Sahar kaj tuttagan televiddisendadon por eksteraj landoj. Referencoj Eksteraj ligiloj Oficiala retejo (perse)